
Puteţi fi un candidat al Terapiei SNV dacă nu aţi răspuns în mod corespunzător mai multor medicamente anti-epileptice sau dacă nu toleraţi efectele negative ale medicamentelor anti-epileptice şi suferiţi de o „epilepsie greu de tratat”. Studiile realizate la nivel global indică faptul că aproximativ una din trei persoane epileptice suferă de o „epilepsie greu de tratat”.

Chiar dacă celelalte opţiuni terapeutice nu au avut efect în cazul dumneavoastră, stimularea nervului vag (Terapia VNS) este însă o terapie promiţătoare. 

Terapia VNS este descrisă şi a fost aprobată în multe ţări ca şi o terapie complementară, de ex. un tratament utilizat în combinaţie cu o altă terapie, de obicei medicamentoasă. Terapia VNS este recomandată în vederea reducerii frecvenţei crizelor epileptice la copii, adolescenţi şi adulţi cu crize epileptice parţiale, cu sau fără generalizare secundară sau cu crize generalizate care nu răspund la medicaţia anti-epileptică. 
Până în prezent (2009), aproximativ 49.000 de persoane epileptice din toată lumea au fost tratate cu Terapia VNS.[image: image6.emf][image: image7.png]

Terapia VNS funcţionează 24 de ore pe zi, în fiecare zi, ani la rând. 

Terapia VNS utilizează un dispozitiv medical de dimensiuni mici (generator) pentru a transmite impulsuri electrice nervului vag din partea stângă a gâtului.

Nervul vag reprezintă o legătură importantă de comunicare dintre corp şi creier. Acesta transmite impulsuri electrice creierului în momentul în care se preconizează începerea unei crize.

Terapia VNS ajută la prevenirea neregularităţilor electrice care cauzează crizele epileptice.

PASUL I: Implantarea generatorului şi a conductorului Terapiei VNS 

Terapia VNS nu înseamnă chirurgie pe creier. 

Implantarea dispozitivului necesită o procedură chirurgicală simplă care presupune numai o scurtă şedere în spital.

Nervul vag este stimulat în mod periodic la nivelul gâtului. Stimularea este asigurată de un generator implantat sub piele chiar sub clavicula stângă sau aproape de axilă. Se face o mică incizie la gât pentru a ataşa două fire mititele (electrozi) de nervul vag stâng. Firele sunt introduse pe sub piele de la generator la nervul vag din zona gâtului.

Exceptând mici cicatrici (care se vor estompa în timp şi care vor dispărea în cutele naturale ale gâtului) şi exceptând o uşoară umflătură pe piept, dispozitivul va fi greu de sesizat.

 





PASUL 2: Ajustarea parametrilor Terapiei VNS 

În timpul vizitelor de ambulatoriu, medicul sau asistenta dumneavoastră va putea ajusta setările stimulării. În general aceasta este o procedură complet nedureroasă ce poate fi realizată şi pe deasupra hainelor. Dispozitivul va funcţiona 24 de ore pe zi, în fiecare zi într-un ciclu continuu în modul programat de către medicul sau asistenta dumneavoastră, ceea ce înseamnă că nu trebuie să vă faceţi griji în privinţa lui.

La început, este posibil să trebuiască să veniţi la o consultaţie cu medicul sau cu asistenta la fiecare două săptămâni pentru a vă asigura că setările stimulării funcţionează corespunzător pentru dumneavoastră. Mai târziu, vizita la medic sau la asistentă va fi numai o dată la câteva luni.


Kristof, beneficiază de Terapia VNS de 1,5 ani 

Terapia VNS vă poate diminua numărul crizelor 

O Terapie VNS de succes diminuează în majoritatea cazurilor numărul de crize epileptice. Nivelul de diminuare al crizelor diferă de la persoană la persoană. Chiar dacă până ca efectele Terapiei VNS să atingă un nivel optim este posibil să treacă câteva luni până la un an sau doi ani, de obicei efectele pozitive nu se vor diminua în timp, din contră, este posibil chiar să se îmbunătăţească în timp.

Îmbunătăţirea calităţii vieţii

Utilizând Terapia VNS puteţi înregistra tot mai puţine crize şi mai puţin severe. În plus, mulţi pacienţi care beneficiază de Terapia VNS au menţionat şi o îmbunătăţire a stării de spirit, a vigilenţei şi memoriei. Mai mult decât atât, medicii au confirmat că în cazul unor pacienţi s-a putut în timp reduce cantitatea şi/sau dozele de medicamente. De asemenea, mulţi pacienţi care urmează Terapia VNS nu mai trebuie să facă atât de multe vizite la spital.
Există şi anumite efecte negative?

Cel mai obişnuite efecte negative al Terapiei VNS pot include o răguşeală temporară sau modificări ale tonului vocii, tuse, senzaţie de gâdilat în gât sau dificultăţi de respiraţie. Aceste efecte negative apar în general în perioadele de stimulare şi în mod normal scad în timp.


Magnetul poate asigura beneficii suplimentare pentru unele persoane, însă nu este necesar a fi utilizat pentru stimularea regulată. 

Trecând magnetul utilizat în Terapia VNS pe deasupra generatorului, dumneavoastră sau îngrijitorul dumneavoastră poate activa imediat terapia fie în momentul în care simţiţi începerea unei crize sau pe durata ei. Prin utilizarea magnetului este posibil să opriţi criza, să îi reduceţi durata sau intensitatea. Mai mult decât atât, poate fi util şi în îmbunătăţirea perioadei de recuperare de după criză. 

De asemenea, puteţi fixa sau menţine magnetul deasupra dispozitivului Terapiei VNS pentru a opri temporar stimularea în momentele (de exemplu în timp ce realizaţi anumite activităţi) în care şi cele mai minore efecte adverse pot fi inoportune.

În cazul în care vă confruntaţi cu efecte adverse supărătoare o perioadă lungă de timp, contactaţi medicul.

Adey, beneficiază de Terapia VNS de 2,5 ani


Este posibil ca echipamentele electrice şi electronice să afecteze dispozitivul Terapiei VNS?

■
Dar în ceea ce priveşte utilizarea echipamentelor electronice din casă?

În general, echipamentele casnice, precum cuptorul cu microunde, prăjitoarele de pâine, uscătoarele de păr şi telefoanele mobile nu generează niciun efect asupra dispozitivului utilizat în Terapia VNS. La fel nici dispozitivul nu afectează operarea normală a acestor aparate casnice.
■
Dar în ceea ce privesc detectoarele de metale, în special din cadrul sistemelor de securitate din aeroporturi?

Din nou, acestea nu trebuie să afecteze dispozitivul Terapiei VNS. Totuşi, ca o măsură de precauţie, vă recomandăm să treceţi prin acestea într-un ritm contant şi să nu petreceţi prea mult timp în zonă. 


Terapia VNS este sigură pentru femeile însărcinate ?

Deşi siguranţa şi eficacitatea pe durata sarcinii nu au fost stabilite, au existat cazuri de naşteri la termen în cazul femeilor care beneficiau de Terapia VNS. În plus, studiile pe animale nu au indicat niciun pericol pentru făt.  În cazul în care doriţi să rămâneţi însărcinată sau sunteţi deja însărcinată, luaţi legătura cu medicul dumneavoastră.

Este permisă practicarea de sporturi şi condusul maşinii?

Trebuie să consultaţi întotdeauna medicul sau asistenta înainte de a vă implica în activităţi nesupravegheate precum condusul maşinii sau înotul şi în sporturi intense care vă pot fi dăunătoare vouă sau celor din jur.

Dacă beneficiez de Terapia VNS, voi mai avea nevoie de medicaţie?
Terapia VNS reprezintă un tratament suplimentar la medicamentele pe care le utilizaţi în prezent. Aceasta nu reprezintă o înlocuire a acestora. Conform unor teste clinice, unii pacienţi au putut să-şi reducă medicaţia în timp. Dumneavoastră împreună cu medicul veţi stabili regimul de tratament pe care va trebui să îl urmaţi. Este important să respectaţi întotdeauna recomandările medicului în ceea ce priveşte medicaţia. 

Există riscuri cu privire la operaţie?

Orice operaţie are unele riscuri, precum infecţia. Este important să adresaţi această întrebare chirurgului; totuşi, Terapia VNS are un profil bun în ceea ce priveşte siguranţa şi a fost implantată până în prezent (2009) în peste 49.000 de pacienţi epileptici.

Ce se întâmplă când bateria dispozitivului din cadrul Terapiei VNS se termină?

După terminarea bateriei va fi necesară o nouă procedură pentru înlocuirea generatorului. Această procedură necesită numai o incizie şi de obicei se realizează în mai puţin de o oră.

Ce se întâmplă dacă Terapia VNS nu funcţionează în cazul meu?

În cazul în care Terapia VNS nu va ajutat după unu sau doi ani, sau dacă dumneavoastră sau medicul dumneavoastră consideraţi că Terapia VNS este ineficientă în vreun fel, există mai multe opţiuni. Dispozitivul poate fi pur şi simplu oprit şi poate rămâne la dumneavoastră pe piept o perioadă nedefinită de timp. De asemenea, generatorul poate fi şi extras dacă aşa preferaţi sau dacă medicul aşa vă recomandă. Acest lucru va implica o procedură chirurgicală minoră. Este important de reţinut că dacă beneficiaţi de Terapia VNS, continuaţi să fiţi un candidat pentru orice nou tratament care poate apărea în viitor, de exemplu, proceduri chirurgicale noi sau medicamente noi. 

Adey, beneficiază de Terapia VNS de 2,5 ani

INDICAŢII PENTRU UTILIZARE LA NIVEL EUROPEAN

Sistemul Terapeutic VNS este indicat pentru a fi utilizat ca şi terapie suplimentară în vederea reducerii frecvenţei crizelor pacienţilor a căror epilepsie este dominată de crize epileptice parţiale (cu sau fără generalizare secundară) sau de crize generalizate care nu răspund la medicaţia anti-epileptică.

CONTRAINDICAŢII

Sistemul Terapeutic VNS nu poate fi utilizat în cazul pacienţilor care au suferit o vagotomie cervical bilateral sau stângă. Nu utilizaţi o diatermie cu unde scurte, o diatermie cu microunde sau o diatermie terapeutică cu ultrasunete în cazul pacienţilor care au implantat un Sistem Terapeutic VNS. Diagnosticul cu ultrasunete nu este inclus în această contraindicaţie.

AVERTIZĂRI

Medicii trebuie să-şi informeze pacienţii în legătură cu toate efectele adverse indicate în cadrul Manualului Medicului privind Sistemul Terapeutic VNS, inclusiv să precizeze faptul că Terapia VNS poate să nu vindece epilepsia. Având în vedere că crizele epileptice pot apărea în orice moment, pacienţii trebuie să solicite sfatul medicului înainte de a realiza activităţi nesupravegheate, precum condusul maşinii, înot sau baie, sau sporturi intense care vă pot fi dăunătoare vouă sau celor din jur. 

Pacienţii care au dificultăţi de deglutiţie, cardiace sau respiratorii (inclusiv, însă fără a se limita la apnee obstructivă în somn si boli pulmonare cronice) trebuie să discute cu medicul lor pentru a stabili dacă Terapia VNS este adecvată în cazul lor din moment ce stimularea le poate agrava starea.

Sistemul Terapeutic VNS poate afecta alte dispozitive medicale şi alte dispozitive medicale pot afecta Sistemul Terapeutic VNS. RMN-ul poate fi realizat în siguranţă; totuşi, trebuie utilizate echipamente speciale.

EFECTE ADVERSE

Efectul advers cel mai comun generat de stimulare include răguşeală, parestezii (senzaţii de furnicătură la nivelul pielii), dispnee (respiraţie dificilă) şi tuse accentuată. Cel mai frecvent efect secundar raportat ca urmare a intervenţiei chirurgicale pentru implantare este infecţia.

O schimbare mică poate face o mare diferenţă!


Introducere în Terapia VNS 


Broşură informativă creată pentru furnizorii de asistenţă medicală pentru 


a-i ajuta să explice Terapia VNS pacienţilor 





Este Terapia VNS adecvată pentru mine?





Care sunt componentele?

Generator





Conductor subţire, flexibil





Cum funcţionează?





Ce implică Terapia VNS?





Nervul Vag





Electrozi Bipolari





Nervul Vag








Conductorul subţire, flexibil

Ce implică Terapia VNS?





La ce rezultate vă puteţi aştepta?





Care este rolul magnetului în cadrul Terapiei VNS?





Întrebări frecvente





Întrebări frecvente

